

 **REPUBLIKA HRVATSKA**

**VARAŽDINSKA ŽUPANIJA**

 **OPĆINA VIDOVEC**

 **OPĆINSKO VIJEĆE**

KLASA: 081-02/23-01/003

URBROJ: 2186-10-01/1-23-01

Vidovec, 2023.

Temeljem članka 35. i 90.a Zakona o lokalnoj i područnoj (regionalnoj) samoupravi („Narodne novine“ broj 33/01, 60/01, 129/05, 109/07, 125/08, 36/09, 36/09, 150/11, 144/12, 19/13, 137/15, 123/17, 98/19 i 144/20), članka 3. Zakona o plaćama u lokalnoj i područnoj (regionalnoj) samoupravi („Narodne novine“ broj 28/10 i 10/23) i članka 31. Statuta Općine Vidovec („Službeni vjesnik Varaždinske županije“ broj 20/21), Općinsko vijeće Općine Vidovec na \_\_\_. sjednici održanoj dana \_\_\_\_\_\_ 2023. godine donijelo je

**ODLUKU
o plaći i ostalim materijalnim pravima**

**načelnika Općine Vidovec**

**I. OPĆE ODREDBE**

**Članak 1.**

Ovom Odlukom utvrđuju se kriteriji i mjerila za određivanje visine plaće za rad općinskog načelnika Općine Vidovec (u daljnjem tekstu: općinski načelnik) koji svoju dužnost obavlja profesionalno te ostalim materijalnim pravima.

**II. PRAVA OPĆINSKOG NAČELNIKA ZA VRIJEME OBNAŠANJA DUŽNOSTI**

**Članak 2.**

Za vrijeme obnašanja dužnosti općinski načelnik ima:

1. pravo na plaću,

2. pravo na naknadu određenih materijalnih troškova,

3. druga prava u svezi s obnašanjem dužnosti.

**Članak 3.**

Plaću općinskog načelnika čini umnožak koeficijenta i osnovice za obračun plaće, uvećan za 0,5% za svaku navršenu godinu radnog staža, a najviše za 20%.

**Članak 4.**

Osnovica za obračun plaće općinskog načelnika utvrđuje se u visini osnovice za obračun plaće državnih dužnosnika koja iznosi 516,29 eura.

Koeficijent za izračun plaće je:

 općinski načelnik .. . . . . . . . . . . . . . . . . . . . . . . . . . . . . . . . . . ... . . 4,50

**Članak 5**.

Prilikom isplate plaće općinskog načelnika, Općina Vidovec dužna je obračunati i uplatiti poreze i doprinose sukladno važećim zakonskim propisima.

**Članak 6.**

Plaća općinskom načelniku isplaćuje se do 5-tog u mjesecu za prethodni mjesec u korist tekućeg računa općinskog načelnika.

Plaća općinskog načelnika isplaćuje se na teret Proračuna Općine Vidovec, sukladno odredbama posebnog zakona.

**Članak 7.**

Općinski načelnik ne ostvaruje prava proizašla iz prekovremenoga rada i rada u dane blagdana, neradne dane propisane zakonom i za rad nedjeljom.

**Članak 8.**

Općinski načelnik ima pravo na naknadu troškova za službena putovanja u zemlji i inozemstvu i na upotrebu službenog vozila.

Za službena putovanja u zemlji i inozemstvu općinskom načelniku pripada dnevnica do visine neoporezivog iznosa sukladno odredbama Pravilnika o porezu na dohodak.

Ukoliko koristi osobni automobil u službene svrhe, općinski načelnik ima pravo na naknadu troškova prijevoza u maksimalno neoporezivom iznosu sukladno odredbama Pravilnika o porezu na dohodak.

Općinski načelnik može ostvariti pravo na naknadu troškova prijevoza na posao i s posla mjesnim prijevozom.

**Članak 9.**

Općinski načelnik ima pravo na novčanu paušalnu naknadu za podmirivanje troškova prehrane u maksimalno neoporezivom iznosu sukladno odredbama Pravilnika o porezu na dohodak.

Općinski načelnik ima pravo na naknadu troškova smještaja u svezi s radnim odnosom (režijski troškovi, najamnina) te koristiti službene stanove.

**Članak 10.**

Općinski načelnik za vrijeme trajanja mandata ima pravo na plaćanje premije osiguranja za slučaj ozljede na radu i putnog osiguranja za službeno putovanje.

**Članak 11.**

Općinski načelnik za vrijeme trajanja mandata ima pravo na staž osiguranja te ostvaruje prava iz zdravstvenog i mirovinskog osiguranja.

**Članak 12.**

Općinski načelnik ima pravo na korištenje poslovnih kartica, službenog mobilnog uređaja i računala u vlasništvu Općine Vidovec.

**Članak 13.**

Pojedinačna rješenja o visini plaće i o ostvarivanju drugih prava općinskog načelnika donosi pročelnica Jedinstvenog upravnog odjela Općine Vidovec.

Protiv rješenja iz stavka 1. ovog članka žalba nije dopuštena, ali se može pokrenuti upravni spor u roku od 30 dana od dana dostave tog rješenja.

**Članak 14.**

Sredstva za ostvarivanje prava određenih ovom Odlukom osiguravaju se u Proračunu Općine Vidovec.

**IV. PRIJELAZNE I ZAVRŠNE ODREDBE**

**Članak 15.**

Plaća načelnika sukladno koeficijentu utvrđenim u članku 4. stavku 2. ove Odluke obračunati će se za mjesec rujan 2023. godine, a koja će biti isplaćena u listopadu 2023. godine.

**Članak 16.**

Danom stupanja na snagu ove Odluke prestaju važiti Odluka o plaći i ostalim materijalnim pravima načelnika Općine Vidovec („Službeni vjesnik Varaždinske županije“ broj 139/22).

**Članak 17.**

Ova Odluka stupa na snagu osmog dana od dana objave u "Službenom vjesniku Varaždinske županije".

 OPĆINSKO VIJEĆE OPĆINE VIDOVEC

 PREDSJEDNIK

 Krunoslav Bistrović